**Adlai Ewing Stevenson I** (født 23. oktober 1835 i Christian County i Kentucky i USA, død 14. juni 1914 i Chicago) var utdannet jurist og praktiserte som advokat fra 1858 til han i 1868 ble valgt inn som representant for Illinois i Kongressen. I 1892 ble han valgt som USAs 23. visepresident i Grover Clevelands andre periode som president.

Adlai Ewing Stevenson I var bestefar til Adlai Ewing Stevenson II som var USAs FN-ambassadør og demokratenes kandidat til president i 1952 og 1956.

Liv og virke
------------

### Bakgrunn

Adlai E. Stevensons foreldre John Turner Stevenson og Eliza Ewing Stevenson var presbyterianere og nedstammet fra skotter bosatte i det nordlige Irland. Minoriteten, som kalles *Scotch-Irish American* eller *Scots-Irish American*, gjelder de slekter som er kommet til Nord-Amerika via Nord-Irland, men har sine eldre røtter i Skottland. Disse amerikanske etterkommere av Nord-Irlands skotter er nesten alle protestanter og ofte presbyterianere. Adlai E. Stevensons farfars far hadde kommet til Nord-Amerika fra Nord-Irland i 1748. Til Kentucky hadde slekten Stevenson kommet i 1813.

Familien Stevenson flyttet til Bloomington i Illinois i 1852 etter at familiens tobakksplanter hadde frosset i hjel. Da frigav faren John familiens få slaver. I Bloomington drev faren et sagbruk. 

Adlai E. Stevenson studerte ved Illinois Wesleyan University i Bloomington og senere ved Centre College i Danville i Kentucky. 

### Karriere

Etter farens død vendte Adlai tilbake til Bloomington og sagbruket. I 1858 innledet han sin karriere som advokat i Woodford County i Illinois.

I senatsvalget 1858 i Illinois støttet Stevenson demokratenes Stephen A. Douglas, som beseiret republikaneren Abraham Lincoln. Under kampanjen talte Stevenson også mot innvandrerfiendtlige Knownothings.[]

Stevenson var elektor i presidentvalget 1864 og samme år ble han valgt til distriktsanklager. I 1866 giftet han seg med Letitia Green. I 1868, på slutten av perioden som distriktsanklager, bestemte han seg for å åpne et advokatbyrå i Bloomington med nevøen James S. Ewing. Stevenson & Ewing ble et av de mest fremgangsrike advokatbyråene i Illinois.[] Ewing ble senere ambassadør i Belgia.[]

Stevenson var representant i USAs representanthus 1875-1877. I 1885 tjenestegjorde han i Grover Clevelands administrasjon som sjef for det føderale postvesenet, *Assistant Postmaster General*. Han sparket 40 000 republikanske posttjenestemenn og erstattet dem med demokrater fra Sørstatene, noe republikanerne aldri glemte.[]

### Visepresident

I 1892 valgte Cleveland Stevenson til sin visepresidentkandidat. Da Cleveland så vant valget som innebar hans tilbakekomst til Det hvite hus, ble Stevenson USAs visepresident. Røykeren Cleveland gjennomgikk en kreftoperasjon som ble hemmeligholdt for offentligheten. Hemmeligheten ble holdt i et kvart århundre og heller ikke visepresidenten visste hvor nær presidentskapet han hadde vært.[]

Stevenson stortrivdes i sin rolle som visepresident og spesielt satte han pris på rollen som senatspresident[] som visepresidentembetet i pakt med USAs konstitusjon også innebærer. 

President Cleveland var en tilhenger av gullstandarden, men visepresident Stevenson ville ha en sølvmyntfot.[]

### Senere virke

I presidentvalget i 1900 var Stevenson igjen demokratenes visepresidentkandidat. Den gangen het presidentkandidaten William Jennings Bryan, allerede tapende presidentkandidat i 1896, og som var eks-president Grover Clevelands hovedmotstander innen partiet. Bryan var en pasjonert sølvtilhenger. Bryan og Stevenson viste seg likevel å være sjanseløse mot republikanernes kandidater William McKinley og Theodore Roosevelt.

Stevensons grav finnes på Evergreen Cemetery i Bloomington. Sønnen Lewis G. Stevenson ble en fremstående delstatspolitiker i Illinois.[] Mens sønnesønnen Adlai Ewing Stevenson II ble guvernør og to ganger var presidentkandidat, ble sønnesønns sønn Adlai Ewing Stevenson III senator.

Referanser
----------

1. 1 2   Encyclopædia Britannica Online, oppført som Adlai Stevenson, Encyclopædia Britannica Online-ID biography/Adlai-Stevenson, besøkt 9. oktober 2017[Hentet fra Wikidata]
2. 1 2   GeneaStar, oppført som Adlai Stevenson I, GeneaStar person-ID adlaiewingstevensona[Hentet fra Wikidata]
3. 1 2   Find a Grave, oppført som Adlai Ewing Stevenson, Find a Grave 984, besøkt 9. oktober 2017[Hentet fra Wikidata]
4. 1 2   Social Networks and Archival Context, oppført som Adlai Stevenson I, SNAC Ark-ID w6df6xgr, besøkt 9. oktober 2017[Hentet fra Wikidata]
5. 1 2   Genealogics[Hentet fra Wikidata]
6. ↑   Find a Grave[Hentet fra Wikidata]

Litteratur
----------

* Baker, Jean H. (1997). *The Stevensons: A Biography of an American Family*. New York City: W. W. Norton & Company. ISBN 978-0393315981.

Eksterne lenker
---------------

* (en) Adlai Stevenson I – kategori av bilder, video eller lyd på Commons Rediger på Wikidata
* (en) Adlai E. Stevenson hos Amerikas forente staters kongress' biografiske kartotek Rediger på Wikidata

* (en) Adlai E. Stevenson hos American National Biography Rediger på Wikidata

  


| * v
* d
* r
USAs visepresidenter |
| --- |
|  | 
* Adams
* Jefferson
* Burr
* Clinton
* Gerry
* Tompkins
* Calhoun
* Van Buren
* R. Johnson
* Tyler
* Dallas
* Fillmore
* King
* Breckinridge
* Hamlin
* A. Johnson
* Colfax
* Wilson
* Wheeler
* Arthur
* Hendricks
* Morton
* Stevenson
* Hobart
* Roosevelt
* Fairbanks
* Sherman
* Marshall
* Coolidge
* Dawes
* Curtis
* Garner
* Wallace
* Truman
* Barkley
* Nixon
* L. Johnson
* Humphrey
* Agnew
* Ford
* Rockefeller
* Mondale
* Bush
* Quayle
* Gore
* Cheney
* Biden
* Pence
* HarrisPortal: USA

 |  |

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** Geni **·** VIAF **·** GND **·** LCCN **·** ISNI **·** US Congress
 |